ইভিএম কেন্দ্র সংক্রান্ত দায়িত্বপ্রাপ্ত কর্মকর্তা ও বাগেরহাট জেলা নির্বাচন অফিসার মো: রুহুল আমিন বলেন, দু’টি কেন্দ্রে ইভিএম পদ্ধতিতে ভোটগ্রহণের জন্য বুধবার বিকেলেই বিশেষজ্ঞ টিম ও প্রয়োজনীয় মালামাল খুলনায় পৌঁছেছে। সংশ্লিষ্ট কেন্দ্র এলাকায় বড় পর্দায় ইভিএম ভোটিং পদ্ধতি সম্পর্কে জনসাধারণকে ধারনা দেয়ার জন্য সন্ধ্যা থেকেই কার্যক্রম শুরু হয়েছে। পিটিআই ও ময়লাপোতা সংলগ্ন কেসিসি সান্ধ্য বাজারের পার্শ্ববর্তী রাস্তার পাশে বড় পর্দায় ইভিএম সম্পর্কিত ভিডিও চিত্র দেখানো হচ্ছে। যা চলবে ১৪ মে পর্যন্ত। এছাড়া এর মধ্যেই কোন একদিন মক ভোট গ্রহণ করা হবে। তবে বুধবার সন্ধ্যায় পিটিআই’র জসিম উদ্দিন হোস্টেলে গিয়ে দেখা যায় এখনও সেখানে অবস্থানরতদের এ বিষয়ে কিছু জানানো হয়নি।